Greek Legal Document

Category: 349

Content:
4α. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 4595/61 της 14/20 Απρ. 1961 (ΦΕΚ Β’ 122) Περί καταβολής επιδόματος εις ασχολούμενον εις ζώνην ηυξημένης ραδιενεργείας προσωπικόν. Έχοντες υπ’ όψει: α)Το άρθρ. 13 παρ. 4 του Ν.Δ. 3891/58 «περί αναδιοργανώσεως της Ε.Ε.Α.Ε.», ως τούτο αντικατεστάθη δια του άρθρ. 8 του Ν.Δ. 4115/60. β)Την ληφθείσαν κατά την 64ην Συνεδρίαν (2.2.61) απόφασιν υπό της Δ.Ε. της Ε.Ε.Α.Ε., δι’ ης προτείνεται η καταβολή επιδόματος εις ασχολούμεον εις ζώνην ηυξημένης ραδιενεργείας προσωπικόν της Ε.Ε.Α.Ε. και καθορίζεται το ποσοστόν αυτού αναλόγως των περιπτώσεων. γ)Την υπ’ αριθ. 35603 από 2 Μαρτ.  1961 απόφασιν του κ. Προέδρου της Κυβερνήσεως «περί αναθέσεως αρμοδιοτήτων επί της Ελληνικής Επιτροπής Ατομικής Ενεργείας εις τον Υπουργόν Προεδρίας Κυβερνήσεως», (ΦΕΚ 79/Β/8.3.61), αποφασίζομεν: Εκγρίνομεν την καταβολήν ειδικού επιδόματος εις τον απασχολούμεον εις ζώνην ηυξημένης ραδιενεργείας προσωπικόν του Κέντρου Πυρηνικών ερευνών «Δημόκριτος» αι εφ’ όσον θα διαρκή η απασχόλησις τούτου εις την ανωτέρω ζώνην, ως ακολούθως: α)60% εις άπαν το εργαζόμενον προσωπικόν εντός του χώρου αυστηρού ελέγχου (Εργαστήρια ευρισκόμενα εις χώρον Β’ του Κέντρου Πυρηνικών Ερευνών «Δημόκριτος». β)70% εις άπαν το απασχολούμενον με Ραδιενεργά Ισότοπα Ακτινοβολίας ουχί πολύ υψηλάς, προσωπικόν. γ)80% εις άπαν το εργαζόμενον εντός του Αντιδραστήρος (Θερμά Εργαστήρια και γενικώς εις υψηλάς ραδιενεργείας), προσωπικόν. 2.Το προσωπικόν όπερ θα δικαιούται του ανωτέρω επιδόματος κατά τας εν τη παρούση διακρίσεις θα καθορίζεται εκάστοτε υπό του Προέδρου της Δ.Ε. συμφώνως προς το άρθρ. 10 του Ν.Δ. 3891/58, ως τούτο αντικατεστάθη δια του άρθρου 5 του Ν.Δ. 4115/60, βάσει των κατά μήνα προτάσεων της Υπηρεσίας Υγειοφυσικής. 3.Η ισχύς της παρούσης άρχεται από 1ης Ιαν. 1961. 4.Η παρούσα δημοσιευθήτω δια της Εφημερίδος της Κυβερνήσεως. Σελ. 830(α) Τεύχος Ζ71-Σελ. 120 4β. ΑΠΟΦΑΣΙΣ ΥΠΟΥΡΓΩΝ ΒΙΟΜΗΧΑΝΙΑΣ,  ΕΘΝ. ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 4627/6/64 της 2/14 Νοεμ. 1964 (ΦΕΚ Β’ 511) Περί τρόπου διενεργείας δημοσίων διαγωνισμών δια την προμήθειαν υλικών και εκτελέσεως έργων Ε.Ε.Α.Ε. Έχοντες υπ’ όψιν: α)Τας διατάξεις του άρθρ. 22 του Ν.Δ. 3891/58 «περί αναδιοργανώσεως της Ελληνικής Επιτροπής Ατομικής Ενεργείας», ως τούτο αντικατεστάθη υπό του άρθρ. 11 του Ν.Δ. 4115/60, β)την κατά την 143ην (30.9.64) Συνεδρίαν της Δ.Ε. της Ε.Ε.Α.Ε. ληφθείσαν απόφασιν, αποφασίζομεν: 1.Καταργούμεν την υπ’ αριθ. 1686 από 4.4.64 κοινήν απόφασιν ημών δημοσιευθείσαν εις το υπ’ αριθ. 127/1964 ΦΕΚ (Β’) και, 2.Ορίζομεν, ότι: α)Δι’ έργα ή εργασίας εκμεταλλεύσεως εκτελουμένας υπό της Ελληνικής Επιτροπής Ατομικής Ενεργείας (ΕΕΑΕ), των οποίων ο Προϋπολογισμός υπερβαίνει το ποσόν των 500.000 δραχμών, θα διενεργήται δημόσιος διαγωνισμός. Η κατακύρωσις του αποτελέσματος του διαγωνισμού θα γίνεται δι’ αποφάσεως της Διοικούσης Επιτροπής της Ε.Ε.Α.Ε. β)Δι’ έργα ή εργασίας εκμεταλλεύσεως, των οποίων η αξία υπερβαίνει το ποσόν του 1.500.000 δραχμών η κατακύρωσις του αποτελέσματος του διαγωνισμού θα γίνεται δι’ ημετέρας κοινής αποφάσεως. γ)Προμήθειαι παντός μηχανήματος εξοπλισμού, εργαλείων, πρώτων υλών και υλικών εν γένει της ΕΕΑΕ, των οποίων η αξία υπερβαίνει το ποσόν του 1.000.000 δραχμών, θα διενεργούνται δια δημοσίου διαγωνισμού. Η κατακύρωσις του αποτελέσματος του διαγωνισμού θα γίνεται δι’ αποφάσεως της Διοικούσης Επιτροπής της Ε.Ε.Α.Ε. δ)Εφ’ όσον η αξία των εν τη ως άνω παρ. 2 εδαφ. (γ) προμηθειών υπερβαίνει το ποσόν του 1.500.000 δραχμών, η κατακύρωσις του αποτελέσματος του διαγωνισμού θα γίνεται δι’ ημετέρας κοινής αποφάσεως. ε)Αι μελέται των έργων ή εργασιών εκμεταλλεύσεως των εκτελουμένων υπό της ΕΕΑΕ, δύνανται να ανατίθενται άνευ διαγωνισμού δι’ ημετέρας κοινής αποφάσεως. 3.Εις ας περιπτώσεις καθίσταται απαραίτητος ή άνευ διενεργείας δημοσίου μειοδοτικού διαγωνισμού, διενέργεια προμηθείας ή εκτέλεσις έργων ή εργασιών εκμεταλλεύσεως αξίας υπερβαινούσης τα ως άνω καθοριζόμενα όρια, αύται θα ενεργώνται δι’ ημετέρων αποφάσεων εκδιδομένων κατά περίπτωσιν. 737 31.Ι.ν.4-4β Επιτροπή Ατομικής Ενέργειας